Glückstadt

Glückstadt (dansk: Lykstad) er en by i Kreis Steinburg i den tyske delstaten Schleswig-Holstein. Byen ligger ved den nedre (nordvestlige) del av elven Elben i Holstein i Tyskland, om lag 36 km nordvest for Altona.

Byen er stasjon på jernbanelinjen fra Itzehoe til Elmshorn. Den er del av Metropolregion Hamburg, og hadde 11 500 innbyggere i 2010.Stöber, Birgit; Mygind, Finn; Jensen, Gert: «Glückstadt» i Den Store Danske på lex.dk. Hentet 23. februar 2024 fra 

Glückstadt har fergeforbindelse over Elben til Altendorf/Wischhafen.

Byen ble grunnlagt av den danske kongen Christian IV i 1617. Hensikten var å etablere en konkurrent til byen Hamburg, og den skulle være en uinntagelig festning- og havneby. Befestningen ble fullført i 1620. Glückstadt ble til en «eksilantby» ved at kongen søkte å lokke innbyggere til byen ved å gi handelsprivilegier og love religionsfrihet. I 1617 bosatte fordrevne sefardiske jøder fra Portugal seg i Glückstadt på kongens invitasjon. De fikk praktisere sin religion, men ikke bygge synagoger. Det var deres internasjonale handelsnettverk kong Christian håpet å dra fordel av. I Altona bodde det allerede askenasiske jøder fra slutten av 1500-tallet. Men Jesper Brochmand (1585-1652) som var biskop på Sjælland,Glebe-Møller, Jens: «Jesper Brochmand - biskop» i Den Store Danske på lex.dk. Hentet 23. februar 2024 fra  angrep ordningen i en lærebok i teologi han utga i 1633. Der skrev han at jøder ikke burde få praktisere sin religion eller få bosette seg og oppnå borgerrettigheter i kristne land.Janus Møller Jensen, Dansk jødisk museum: «Gudsnavnet på tårnet», Skalk 1/2024 
I 1864 ble byen tyskStöber, Birgit; Mygind, Finn; Jensen, Gert: «Glückstadt» i Den Store Danske på lex.dk. Hentet 23. februar 2024 fra  etter det danske nederlaget i andre slesvigske krig.

 Referanser 

 Eksterne lenker 


Kategori:Byer i Schleswig-Holstein
Kategori:Bosetninger ved Elben
Kategori:Bosetninger etablert i 1617
Kategori:Kommuner i Steinburg